== Uddannelse ==
Hans forældre var bud i [[Finansdeputationen]] Niels Petersen (1800-1873) og Ane Petersen (1804-1871). Da han efter sin [[konfirmation]] gik ud af [[HF-Centret Efterslægten|Efter­slægtselskabets Skole]], vaklede han mellem at blive [[Ingeniør|polytekniker]] eller arkitekt. Omsider blev spørgsmålet afgjort ved, at hans fader satte ham i tømrerlære, mens han samtidig blev optaget på [[Det Kongelige Danske Kunstakademi|Kunstakademiet]] i april [[1844]]. I slutningen af [[1847]] var han udlært, og da i marts [[1848]] oprøret udbrød, gik han frivillig med i [[Treårskrigen]] og var med ved [[Dybbøl Banke|Dybbøl]] og [[Nybøl]]. Efter det første felttogs afslut­ning gennemgik han Kommandoskolen og blev [[sergent]], men udtrådte derpå, efter sine forældres ønske, af krigstjenesten.
Historie Organisationer Uddannelsesinstitutioner